Uuendused kaovad varsti ka Huawei praegustest telefonidest | Digigeenius
Uuendused kaovad varsti ka Huawei praegustest telefonidest
21.05.2019 kell&nbsp11:05
USA valitsus andis Huaweile ajutise litsentsi telefonidesse Androidi turvauuenduste saatmiseks, kuid see aegub augusti keskel ja pärast seda võib juhtuda, et ka praegused telefonid enam uuendusi ei saa.
Litsentsi kohaselt on Huaweil õigus praegusest kolme kuu jooksul saata enne 16. maid 2019 turul olnud telefonidesse teenuste toimimiseks ja turvalisuseks tarvilikke uuendusi. Lisaks telefonidele puudutab ajutine luba ka olemasolevaid võrguseadmeid ning infot turvaaukude kohta.
Ajutine litsents aegub 19. augustil 2019.
Huawei on keeldu kommenteerinud väga napisõnaliselt. Nad teatasid, et kõik praegu müüdud Huawei ja Honori telefonid saavad edasi turvauuendusi. See kehtib nii telefonide kohta, mis on juba müüdud, aga ka nende kohta, mis poodides ja ladudes praegu müüki ootavad.
Lisaks andis Huawei teada, et neil on olnud oluline roll Androidi operatsioonisüsteemi arendamisel ja kasvul üle maailma ning nad on olnud üks Androidi võtmepartnereid.
Märksõnad: Hiina, huawei, küberturvalisus, nutitelefonid, turvalisus
Huawei valmistub telefonimüügi ülisuureks kukkumiseks